stanford-oval/wikipedia huggingface dataset:
אופניים במשחקים האולימפיים
טבלת מדליות > המשחקים האולימפיים

לאורך השנים זכו רוכבי אופניים מ-44 מדינות במדליות אולימפיות. המדינות המובילות בענף הן צרפת, איטליה ובריטניה.
| דירוג | מדינה | זהב | כסף | ארד | סך הכל |
| --- | --- | --- | --- | --- | --- |
| 1 | צרפת צרפת | 41 | 27 | 22 | 90 |
| 2 | איטליה איטליה | 33 | 16 | 10 | 59 |
| 3 | בריטניה בריטניה | 32 | 30 | 25 | 87 |
| 4 | הולנד הולנד | 18 | 21 | 11 | 50 |
| 5 | ארצות הברית ארצות הברית | 16 | 18 | 23 | 57 |
| 6 | אוסטרליה אוסטרליה | 14 | 19 | 18 | 51 |
| 7 | גרמניה גרמניה | 14 | 14 | 16 | 44 |
| 8 | ברית המועצות ברית המועצות | 11 | 4 | 9 | 24 |
| 9 | דנמרק דנמרק | 7 | 9 | 10 | 26 |
| 10 | בלגיה בלגיה | 7 | 8 | 11 | 26 |
| 11 | גרמניה המזרחית גרמניה המזרחית | 6 | 6 | 4 | 16 |
| 12 | שווייץ שווייץ | 5 | 8 | 6 | 19 |
| 13 | רוסיה רוסיה | 5 | 5 | 9 | 19 |
| 14 | ספרד ספרד | 5 | 5 | 5 | 15 |
| 15 | שוודיה שוודיה | 4 | 5 | 8 | 17 |
| 16 | גרמניה המערבית גרמניה המערבית | 4 | 5 | 5 | 14 |
| 17 | צ'כוסלובקיה צ'כוסלובקיה | 2 | 2 | 2 | 6 |
| 18 | קולומביה קולומביה | 2 | 1 | 3 | 6 |
| 19 | נורווגיה נורווגיה | 2 | 0 | 2 | 4 |
| 20 | לטביה לטביה | 2 | 0 | 1 | 3 |
| 21 | קנדה קנדה | 1 | 5 | 8 | 14 |
| 22 | דרום אפריקה דרום אפריקה | 1 | 4 | 3 | 8 |
| 23 |  המשלחת הכלל-גרמנית | 1 | 4 | 2 | 7 |
| 24 | ניו זילנד ניו זילנד | 1 | 3 | 4 | 8 |
| 25 | הרפובליקה העממית של סין  סין | 1 | 3 | 3 | 7 |
| 26 | יוון יוון | 1 | 3 | 0 | 4 |
| 27 | צ'כיה צ'כיה | 1 | 1 | 0 | 2 |
| 27 | קזחסטן קזחסטן | 1 | 1 | 0 | 2 |
| 29 | אוסטריה אוסטריה | 1 | 0 | 2 | 3 |
| 30 | אסטוניה אסטוניה | 1 | 0 | 0 | 1 |
| 30 | ארגנטינה ארגנטינה | 1 | 0 | 0 | 1 |
| 32 | פולין פולין | 0 | 7 | 4 | 11 |
| 33 | יפן יפן | 0 | 1 | 3 | 4 |
| 34 | אוקראינה אוקראינה | 0 | 1 | 2 | 3 |
| 35 | מקסיקו מקסיקו | 0 | 1 | 1 | 2 |
| 36 | אורוגוואי אורוגוואי | 0 | 1 | 0 | 1 |
| 36 | פורטוגל פורטוגל | 0 | 1 | 0 | 1 |
| 36 | קובה קובה | 0 | 1 | 0 | 1 |
| 39 | בלארוס בלארוס | 0 | 0 | 1 | 1 |
| 39 | ג'מייקה ג'מייקה | 0 | 0 | 1 | 1 |
| 39 | הונג קונג הונג קונג | 0 | 0 | 1 | 1 |
| 39 | ונצואלה ונצואלה | 0 | 0 | 1 | 1 |
| 39 | ליטא ליטא | 0 | 0 | 1 | 1 |
| 39 | מלזיה מלזיה | 0 | 0 | 1 | 1 |
| סך הכל | סך הכל | 241 | 240 | 238 | 719 |
טבלת מדליות > המשחקים האולימפיים לנוער

לאורך השנים זכו רוכבי אופניים מ-6 מדינות במדליות אולימפיות במשחקים האולימפיים לנוער.
| דירוג | מדינה | זהב | כסף | ארד | סך הכל |
| --- | --- | --- | --- | --- | --- |
| 1 | קולומביה קולומביה | 2 | 0 | 0 | 2 |
| 2 | איטליה איטליה | 1 | 2 | 0 | 3 |
| 3 | צ'כיה צ'כיה | 1 | 1 | 1 | 3 |
| 4 | דנמרק דנמרק | 0 | 1 | 1 | 2 |
| 5 | הולנד הולנד | 0 | 0 | 1 | 1 |
| 6 | אוקראינה אוקראינה | 0 | 0 | 1 | 1 |
| סך הכל | סך הכל | 4 | 4 | 4 | 12 |
טבלת מדליות > ספורטאים וספורטאיות מובילים

לאורך השנים שבעה רוכבי אופניים זכו ב-6 או יותר מדליות אולימפיות כל אחד בנפרד.
| דירוג | שם | מדינה | זהב | כסף | ארד | סך הכל |
| --- | --- | --- | --- | --- | --- | --- |
| 1 | ג'ייסון קני | בריטניה בריטניה | 7 | 2 | 0 | 9 |
| 2 | בראדלי ויגינס | בריטניה בריטניה | 5 | 1 | 2 | 8 |
| 3 | כריס הוי | בריטניה בריטניה | 6 | 1 | 0 | 7 |
| 4 | לורה קני | בריטניה בריטניה | 5 | 1 | 0 | 6 |
| 5 | לאונטין ואן מורסל | הולנד הולנד | 4 | 1 | 1 | 6 |
| 6 | ברטון דאונינג | ארצות הברית ארצות הברית | 2 | 3 | 1 | 6 |
| 7 | אנה מיארס | אוסטרליה אוסטרליה | 2 | 1 | 3 | 6 |
הערות שוליים

↑  "Official Results Book - Cycling", הוועד האולימפי הבינלאומי, ‏2014
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
מהפכת השנה החדשה (2006)

| מהפכת השנה החדשה (2006)>  הפוסטר הרשמי של האירוע בכיכובו של ג'ון סינה.מידע |
| --- | --- | --- |
ארגון: WWE
מותג: Raw
תאריך: 8 בינואר 2006
עיר: אולבני, ניו יורק
אולם: פפסי ארנה
מספר צופים: 11,000
שיר (י) הנושא: "Stricken" בביצוע דיסטרבד
סיסמה פרסומית: ;The Elimination Chamber .Miles of Chain‏ 2‏ .Tons of Steel‏ 10 .One Man Left Standing
סדרת אירועי שלם וצפה של ה-WWE
| ארמגדון | מהפכת השנה החדשה (2006) | רויאל ראמבל |
סדרת אירועי מהפכת השנה החדשה
| 2005 | מהפכת השנה החדשה (2006) | 2007 |
מהפכת השנה החדשה (2006) היה אחד מאירועי השלם וצפה של ארגון ההיאבקות האמריקאי, ה-WWE. האירוע היה בלעדי למותג Raw ונערך ב-8 בינואר 2006, באולם הפפסי ארנה שבאולבני, ניו יורק. האירוע היה האירוע השני בסדרת אירועי מהפכת השנה החדשה.
תשעה קרבות התנהלו באירוע, כולל אחד שהוקלט לתוכנית Sunday Night Heat. בקרב המרכזי, ג'ון סינה ניצח את קרליטו, כריס מאסטרס, שון מייקלס, קיין וקורט אנגל בקרב תא ההדחות ושמר על אליפות ה-WWE. לאחר הקרב, אדג' פדה את מזוודת כסף בבנק שלו על סינה והפך לאלוף ה-WWE החדש בקרב האחרון של הערב. עוד ברשימת הקרבות, הקרב על האליפות הבין יבשתית בין האלוף, ריק פלייר לאדג' הסתיים בניצחון של פלייר לאחר שאדג' נפסל בכוונה, וטריפל H ניצח את ביג שואו.
עלילות

האירוע כלל קרבות שנבעו מעלילות מתוסרטות מהתוכנית השבועית Raw.
הפיוד המרכזי של האירוע כלל את אלוף ה-WWE, ג'ון סינה, קורט אנגל, שון מייקלס, קיין, קרליטו וכריס מאסטרס, פיוד שריכז שישה מתאבקים אשר נלחמו על דבר אחד, אליפות ה-WWE. הפיוד ביניהם התחיל ב-5 בדצמבר 2005 בתוכנית Raw, כשאריק בישוף הכריז שקרב תא ההדחות יתקיים באירוע מהפכת השנה החדשה. ב-12 בדצמבר, החלו להתקיים קרבות העפלה לקרב תא ההדחות אשר קבעו את המשתתפים בקרב זה. אנגל העפיל לאחר שניצח את ריק פלייר, קרליטו העפיל לאחר שגבר על שלטון בנג'מין, שון מייקלס העפיל גם הוא לאחר שניצח בפסילה את ביג שואו, כריס מאסטרס עשה זאת גם, כשניצח את ויסרה, והאחרון שהעפיל לקרב תא ההדחות היה קיין, שניצח את טריפל H לאחר עזרה מחברו, ביג שואו.
הפיוד המשני בחשיבותו לקראת האירוע היה בין טריפל H לביג שואו. היריבות ביניהם החלה ב-28 בנובמבר, כשטריפל H התרברב בתקיפתו על ריק פלייר, עד שביג שואו הגיע והתעמת עימו. ב-12 בדצמבר, שואו התמודד מול שון מייקלס בקרב העפלה לקרב תא ההדחות. טריפל H הגיע והכה את מייקלס בראשו בעזרת כיסא בכוונה כדי לגרום לשואו להפסיד כתוצאה מפסילה. כתוצאה מפסילה זו, מייקלס העפיל על חשבון שואו לקרב תא ההדחות. מאוחר יותר באותו הערב, טריפל H התמודד מול שותפו של שואו לתואר אליפות הזוגות העולמית גם כן בקרב העפלה לקרב תא ההדחות. שואו השיב לו באותו מטבע, כשהוא הגיע ועזר לקיין לנצח ולהעפיל לקרב על חשבונו של טריפל H.
יריבות נוספת שהתנהלה לקראת האירוע הייתה בין ריק פלייר לאדג' על האליפות הבין יבשתית. היריבות ביניהם החלה ב-5 בדצמבר בתוכנית Raw, כשאדג' הציג לראשונה את פינת הראיונות שלו, שנקראה בשם "The Cutting Edge". אדג' וליטה העליבו את פלייר עד למצב שהסמל סלוטר ומייקל הייס נאלצו להגיע ולעצור את קטע זה. בתגובה, אדג' תקף את שניהם.
אירוע

| --- | --- |

תפקיד:: שם:
צוות השידור באנגלית: ג'ונתן קואצ'מן
צוות השידור באנגלית: ג'רי לולר
צוות השידור באנגלית: ג'ואי סטיילס
צוות השידור בספרדית: קרלוס קבררה
צוות השידור בספרדית: הוגו סבינוביץ'
מראיינים: טוד גרישם
מראיינים: מריה קנליס
כרוזה: ליליאן גרסיה
שופטים: מייק קיודה
שופטים: מיקי הנסון
שופטים: ג'ק דואן
שופטים: צ'אד פטון
שופטים: מארק יטון
לפני שהאירוע שודר בשיטת ה"שלם וצפה", התקיים קרב, שהוקלט במסגרת התוכנית Sunday Night Heat ובו צ'אבו גררו ניצח את סניצקי.
אירוע > קרבות מקדימים

האירוע עצמו נפתח בקרב בין ריק פלייר לאדג' (שלווה לקרב על ידי ליטה) על האליפות הבין יבשתית. פלייר ניסה לבצע על אדג' את מהלך ההכנעה שלו, הפיגר פור לג לוק, אך ליטה הסיחה את דעתו של פלייר, מה שהוביל למצב שבו פלייר ביצע את מהלך הכנעה זה על ליטה. אדג' תקף את פלייר בעזרת מזוודת כסף בננק שלו, וכתוצאה מכך גרם לפסילתו ולהפסדו בקרב.
בקרב שבא לאחר מכן, טריש סטרטוס הגנה על אליפות הנשים של ה-WWE נגד מיקי ג'יימס. ג'יימס ביצעה על סטרטוס את מהלך ההכנעה המוכר של סטרטוס, הסטרטוספקשן, ולאחר מכן ניסתה לבצע את בעיטת ה-"Mick Kick". לעומת זאת, סטרטוס הצליחה להתחמק מכך ולבצע עליה במקום את בעיטת ה-"Chick Kick", מהלך שאיפשר לה לנצח בקרב ולשמור על התואר בהצלחה.
בקרב הרביעי, ג'רי לולר התמודד מול גרגורי הלמס. לולר ניצח בקרב לאחר שביצע על הלמס את מהלך הדייבינג פיסט דרופ.
לאחר מכן, טריפל H התמודד מול ביג שואו. בזמן שהשופט היה חסר הכרה, טריפל H הכה את ביג שואו בעזרת פטיש ולאחר מכן ביצע עליו את מהלך הסיום שלו, הפדיגרי, כדי לנצח בקרב.
בקרב נוסף, שלטון בנג'מין (שלווה לקרב על ידי אמא בנג'מין) התמודד מול ויסרה. אימו של בנג'מין תקפה את ויסרה פעמיים בעזרת תיק יד, מה שאיפשר לבנה לבצע עליו את מהלך הדרגון וויפ כדי להשיג את הניצחון בקרב.
הקרב הלפני האחרון היה קרב גונטלט חזיות ותחתונים בין חמש משתתפות. בשלב מסוים בקרב, מריה קנליס נמצאה בחיסרון מספרי נגד השטניות של וינס (קנדיס מישל, ויקטוריה וטורי וילסון). מריה הצליחה להפשיט את מישל ואת וילסון, אך לא הצליחה לעשות זאת לוויקטוריה, שמנגד הפשיטה את מריה. הפביולס מולה ומאי יאנג רשמו הופעה מפתיעה, כשהן הפשיטו את ויקטוריה. כשמולה ויאנג עזבו, אשלי מסארו הגיעה במהרה כדי להסיר מוויקטוריה את המכנסיים שלה, מה שהקנה לה את הניצחון בקרב.
אירוע > הקרב המרכזי

בקרב המרכזי, ג'ון סינה הגן על אליפות ה-WWE בקרב תא ההדחות נגד שון מייקלס, קורט אנגל, קיין, קרליטו וכריס מאסטרס. מייקלס וסינה פתחו את הקרב. קרליטו נכנס כמספר השלישי ואנגל היה הבא בתור. כשאנגל נכנס, הוא ביצע את מהלך הסופלקס על שלושה מיריביו. הוא הטיח את מייקלס באחד מקירות הכלוב ובאחד מתאי הכלוב. לאחר מכן, אנגל ביצע על קרליטו את מהלך ההכנעה שלו, האנקל לוק, עד שכריס מאסטרס נכנס ותקף את אנגל. אנגל ביצע על סינה את מהלך האנקל לוק, אך מייקלס ניצל זאת וביצע עליו את מהלך הסיום שלו, ה-Sweet Chin Music, כדי להדיח אותו מהקרב. קיין נכנס אחרון וביצע את מהלך הצ'וקסלאם על כל המשתתפים בקרב. קרליטו ומאסטרס שמו לעצמם למטרה להדיח את קיין, והאחרון אכן הודח זמן קצר לאחר מכן. מייקלס ביצע על סינה את מהלך הדייבינג אלבו דרופ וה-Sweet Chin Music, אך קרליטו ביצע על מייקלס את מהלך הרולינג קאטר כדי להדיח אותו מהקרב. קרליטו ומאסטרס המשיכו במשימתם, כשתקפו את סינה, כשמאסטרס ביצע על סינה את מהלך המאסטר לוק. מאסטרס המשיך בביצוע מהלך זה, עד שקרליטו בגד בו, כשתקף אותו בעזרת מכה מתחת לחגורה, הצמיד והדיח אותו מהקרב. לאחר מכן, סינה הצמיד את קרליטו לניצחון, שהקנה לו הגנה מוצלחת על התואר.
בזמן שג'ון סינה ניסה להתאושש מהקרב שזה עתה הסתיים, יושב ראש הארגון, וינס מקמהן, הודיע שהאירוע עדיין לא נגמר. הוא הודיע שאדג' פודה את מזוודת כסף בבנק שלו לקרב אליפות נגד סינה. אדג' ביצע על סינה פעמיים את מהלך הספיר, שהספיקו לו כדי לנצח בקרב ולזכות באליפות ה-WWE בפעם הראשונה בקריירה שלו.
תוצאה לאורך זמן

לאחר קרב תא ההדחות, קורט אנגל הועבר לסמאקדאון ב-13 בינואר, כשהוא השתתף בקרב באטל רויאל בן 20 משתתפים על אליפות העולם במשקל כבד. אנגל ניצח בקרב זה לאחר שהדיח אחרון את מארק הנרי; כתוצאה מכך, אנגל הפך לאלוף העולם במשקל כבד החדש.
ג'ון סינה ואדג' המשיכו בפיוד ביניהם על אליפות ה-WWE. ב-9 בינואר בתוכנית Raw, אדג' וליטה היו מעורבים בחגיגה אירוטית, שנהרסה על ידי סינה. אדג' נמלט מהזירה, כשסינה נשאר לבדו בזירה עם ליטה. סינה ביצע עליה את מהלך הסיום שלו, ה-FU. היריבות ביניהם הובילה לקרב חוזר על התואר באירוע הרויאל ראמבל, שבו סינה ניצח והשיב לידיו את חגורת האליפות.
המתיחות בין טריש סטרטוס למיקי ג'יימס המשיכה להיבנות גם לאחר האירוע. לאחר שהשתיים ניצחו את קנדיס מישל וויקטוריה באירוע Saturday Night's Main Event XXXII, ג'יימס בגדה בסטרטוס ותקפה אותה. כתוצאה מכך, קרב בין השתיים על התואר נקבע לאירוע רסלמניה 22, ובו ג'יימס ניצחה את סטרטוס וזכתה באליפות הנשים בפעם הראשונה בקריירה שלה.
תוצאות

| מס' | תוצאות | התניות | זמן |
| --- | --- | --- | --- |
| H1 | צ'אבו גררו ניצח את סניצקי | קרב יחידים | 04:18 |
| 2 | ריק פלייר (א) ניצח את אדג' (עם ליטה) בפסילה | קרב יחידים על האליפות הבין יבשתית | 07:17 |
| 3 | טריש סטרטוס (א) ניצחה את מיקי ג'יימס | קרב יחידים על אליפות הנשים של ה-WWE | 07:18 |
| 4 | ג'רי לולר ניצח את גרגורי הלמס | קרב יחידים | 09:32 |
| 5 | טריפל H ניצח את ביג שואו | קרב יחידים | 16:11 |
| 6 | שלטון בנג'מין (עם אמא בנג'מין) ניצח את ויסרה | קרב יחידים | 07:48 |
| 7 | אשלי מסארו ניצחה את קנדיס מישל, מריה, טורי וילסון וויקטוריה | קרב גונטלט חזיות ותחתונים | 11:01 |
| 8 | ג'ון סינה (א) ניצח את קרליטו, כריס מאסטרס, שון מייקלס, קיין וקורט אנגל | קרב תא ההדחות על אליפות ה-WWE | 28:23 |
| 9 | אדג' ניצח את ג'ון סינה (א) | קרב יחידים על אליפות ה-WWE קרב זה היה קרב פדיית מזוודת "כסף בבנק" של אדג'. | 01:46 |
(א) - מתייחס למתאבק/מתאבקים שהגיעו לקרב כאלוף/אלופים H - קרב שהתקיים לפני האירוע והוקלט במסגרת התוכנית Sunday Night Heat
תוצאות > קרב תא ההדחות על אליפות ה-WWE

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | קורט אנגל | 4 | שון מייקלס | הצמדה | 13:58 |
| 2 | קיין | 6 | קרליטו וכריס מאסטרס | הצמדה | 19:24 |
| 3 | שון מייקלס | 1 | קרליטו | הצמדה | 23:35 |
| 4 | כריס מאסטרס | 5 | קרליטו | הצמדה | 28:15 |
| 5 | קרליטו | 3 | ג'ון סינה | הצמדה | 28:23 |
| זוכה | ג'ון סינה | 2 | — | — | 28:23 |
הערות שוליים

↑  פלייר ניצח את אדג' בפסילה ושמר על האליפות הבין יבשתית
↑  סטרטוס ניצחה את ג'יימס ושמרה על אליפות הנשים
↑  לולר ניצח את הלמס
↑  טריפל H ניצח את ביג שואו
↑  בנג'מין ניצח את ויסרה
↑  אשלי ניצחה את מישל, מריה, ווילסון וויקטוריה (קרב גונטלט חזיות ותחתונים)
↑  סינה ניצח בקרב תא ההדחות ושמר על התואר
↑  אדג' פדה את מזוודת כסף בבנק שלו על סינה והפך לאלוף ה-WWE החדש
אדג' לאחר פדיית מזוודת כסף בבנק, שהקנתה לו זכייה ראשונה בקריירה באליפות ה-WWE
מארי בואבה

| --- | --- |

 לידה:  9 באפריל 1773 ורסאי, ממלכת צרפת 
 פטירה:  16 במאי 1841 (בגיל 68) פריז, צרפת 
 מדינה:  צרפת
 עיסוק:  מיילדת, ממציאה, סופרת
 פרסים והוקרה:  דוקטור לשם כבוד מאוניברסיטת מרבורג (1828) 
 
מארי-אן ויקטורי גיליאן בואבה (9 באפריל 1773 - 16 במאי 1841) הייתה מיילדת צרפתייה, ממציאה וכתבה ספרים בנושא מיילדות. המציאה מכשיר חדש למדידת האגן הנשי, וכן את הספקולום הווגינלי (אנ').
הספרים שכתבה תורגמו לשפות שונות והיו בשימוש במשך 150 שנה.
רקע

מארי-אן ויקטורי גיליאן בואבה נולדה בשנת 1773 בוורסאי. היא חונכה על ידי נזירות אחיות במנזר באטאמפס, שם כישוריה משכו את תשומת ליבה של אליזבת מצרפת, אחותו של לואי השישה עשר. כשהמנזר נהרס במהלך המהפכה הצרפתית, למדה במשך 3 שנים אנטומיה ויילוד.
לימודי הרפואה שלה נקטעו עם נישואיה לפקיד ממשלתי, לואיס בואבה, ב-1797. בואבה נפטר מספר שנים לאחר מכן, והשאיר אותה ואת ילדתה בקשיים כלכליים. לאחר מכן, היא הייתה למיילדת בבית חולים מקומי, וב-1801 היא הפכה לממונה עליו. בתפקיד זה שכנעה את ז'אן-אנטואן שפטל (אנ') לפתוח בית ספר מיוחד ליילוד. בואבה המשיכה בלימודי הרפואה והפכה לתלמידה, עוזרת וחברה של מארי-לואיז לאשאפל בפריז. זכתה בדיפלומה ב-1800.
קריירה

בעקבות מות בעלה, חזרה בואבה לפריז כדי לסייע ללאשאפל. בעת זו, קיימה מערכת יחסים קרובה עם ד"ר פרנסואה שאוסייר. עקב קנאה מקצועית בקולגה שלה ובחברתה לאשאפל, התפטרה בואבה מתפקידה ב-1811 ודחתה את ההצעה למלא את מקומה של לאשאפל, אשר הלכה לעולמה ב-1822. במקום זאת, בחרה בתפקיד בשכר נמוך בבית חולים לנשים בפריז. בשנים הבאות, שירתה כמנהלת וכסגנית מנהלת בכמה בתי חולים, וכן הייתה חברה במספר אגודות רפואיות. פרסמה בואבה מאמרים וספרים; ספרה "Mémorial de l'art des accouchements" עבר מספר מהדורות ואף הפך לספר לימוד.
תרומה

מארי בואבה המציאה מד-אגן וספקולום וגינלי, ששימשו להרחבת הווגינה ולבדיקת צוואר הרחם. המצאתה סייעה לא רק למטופלותיה, אלא גם לרופאים. היא הייתה בין הראשונים שהשתמשו בסטטוסקופ על מנת להקשיב ללבם של עוברים.
בין תגליותיה בתחום הרפואה נמנות סיבות לסוגים שונים של דימומים, גורמים להפלות ומחלות של השליה והרחם. הוצהר שהיא "ביצעה טיפולים כירוגיים שבמדינות אחרות ניתנו לביצוע על ידי גברים בלבד"[דרוש מקור]. מארי בואבה הייתה מהמנתחות הראשונות שקטעו את צוואר הרחם בשל גידול סרטני. הצלחותיה בתחום הניתוחים הגיניקולוגיים השפיעו על אוניברסיטאות גרמניות לאפשר לנשים לעסוק בתחום זה[דרוש מקור].
בין 1812 ל-1813 פרסמה בואבה מאמרים רבים, הן מקוריים והן מתורגמים. המהדורה הראשונה של "Memorial de l'Art des Accouchemens" פרי עטה פורסמה ב-1812. הספר כלל הערות מלימודיה אצל מארי-לואיז לאשאפל, ושימש כחוברת הדרכה לסטודנטים לרפואה ולמיילדות. המהדורה השלישית של הספר תורגמה למספר שפות אירופיות. עבודתה על הסיבות להפלה זכתה להכרה מהחברה המלכותית לרפואה בבורדו. בנוסף, פרסמה תאורי מקרה מחיי עבודתה ב"bulletins de la faculta de Medicine" ו"Amcademie royale de medicine de Paris".
לאחר מכן, התמקדה בואבה בכתיבה על גינקולוגיה מתקדמת. בין כתביה הבולטים ניתן למנות את "Nouveau Traite des Hemorragies del'Uretus" ו-"Traie de Maladiers de l'Uterus et des Annexes", עבודתה המפורסמת ביותר. הספר כלל 41 תבניות ו-116 דמויות מצוירות שאיירה בעצמה, והחליף את ספר הלימוד שקדם לו, אשר היה בשימוש במשך 150 שנים.
תרומה > עבודות נבחרת

ספר שימוש לתלמידי רפואה ומיילדות (1812): Memorial de l'Art des Accouchmens
דימום מהרחם (1818): Nouveau traité des hémorragies de l'utérus
ספר שימוש לתלמידי רפואה, מהדורה שלישית (1824): Mémorial de l'art des accouchemens
הסיבות התכופות והפחות ידועות להפלות (1828): Recherches sur une des causes les plus frequentes et la moins connue de l'avortement
הבחנות על מקרים של היפרדות שליה (1829): Observations et reflexions sur les cas d'absorption de placenta
מחלות של הרחם (1833): Traité des Maladies de l'utérus et des annexes
פרסים, הוקרה והנצחה

מדליית הזהב בפרוסיה על הצטיינות אזרחית (1814)
תואר דוקטור לשם כבוד מאוניברסיטת מרבורג (אנ') בגרמניה (1827)
ציון לשבח מהחברה המלכותית לרפואה בבורדו
מנזר שנקרא על שמה בעיר ילדותה ורסאי
חברות במספר איגודים רפואיים
לקריאה נוספת

Oakes, Elizabeth H.
"Boivin, Marie-Anne Victoire Gallain".
Encyclopedia of World Scientists.
Infobase Publishing, 2007 ISBN 9781438118826
הערות שוליים

↑  The Outstanding 19th c. OB Who Invented The Vaginal Speculum, www.womenyoushouldknow.net, ‏7.06.2016 (באנגלית)
| --- | --- |
בקרת זהויות :  BnF: cb106390589 (data)  GND: 100986498  ISNI: 0000 0001 0885 632X  LCCN: n2004122794  NLG: 212334  NTA: 071410279  SUDOC: 155726692  Trove: 1183647  VcBA: 495/107453  VIAF: 32353183   WorldCat (עם VIAF): 32353183
המנון אוזבקיסטן

| --- | --- |
 מדינה:  אוזבקיסטן אוזבקיסטן
 שפה:  אוזבקית
 מילים:  אבדול אריפוב
 לחן:  מוטל בוחנוב
 תאריך מעמד רשמי:  1991
 ‏האזנהקובץ:Uzbekistan anthem.ogg‏Ⓘ‏
 
ההמנון הלאומי של אוזבקיסטן (באוזבקית: Oʻzbekiston Respublikasining Madhiyasi) נוצר כאשר אוזבקיסטן הייתה רפובליקה של ברית המועצות. עם קבלת העצמאות בשנת 1991, עקב חוסר היסטורי של המנונים לאומיים, אומץ ההמנון הישן של הרפובליקה הסובייטית שנכתב על ידי אבדול אריפוב והולחן על ידי מוטל בוחנוב.
מילות ההמנון

| תרגום לעברית | תעתיק עברי | אוזבקית |
| --- | --- | --- |
| עמדי רמה, ארץ חופש, בת מזל וישועה,  הו, האהובה, חברה לרעיך את.  שגשגי, בוראת הידע, נצח המדע,  תהילתך תזרח עדי עולמי עד!    פזמון:  עמקייך אלו זהובים – אוזבקיסטן יקירה  ילוו אותך רוחות אבותינו לבם חסון  חוזקם של עמי אדירים בעת הגעושה,  עשו אדמה זו לכל תבל אושר ומזור!    או! אוזבקי נדיב, אמונתך לא תדום,  חופשיים, כנפיך הם דורות יבואו!  לפיד העצמאות, מגיני השלום,  או, במולדת ראויה, פרחו ושגשגו!    (פזמון) | סֵרְקוּיוֹשׁ, חוּר אוּלְקָם, אֶלְגָה בָּאחְט, נָאז'וֹט,  סֶן אוּזִינְג דוּסְטְלַרְגָה יוּלְדוֹשׁ, מֶחְרִיבּוֹן!  יַשְׁנָגַאי טוֹ אַבַּאד אִילְמוּ פָאן, אִיז'וֹד,  שׁוּחְרָטִינְג פּוֹרְלָסִין טוֹקִי בּוֹר זַ'אחוֹן.    נַקַרוֹט:  אוֹלְטִין בּוּ ווֹדִילָאר – ז'וֹן אוּזְבֶּקִיסְטוֹן,  אַזְ'דוֹדלַאר מַרְדוֹנָה רוּחִי סֶנְגָה יוֹר!  אוּלוּע' חַאלְק קוּדְרָטִי ז'וּשׁ אוּרְגָן זָאמוֹן,  אוֹלַמְנִי מַחְלִיוֹ אַיְלָגַאן דִיוֹר!    בַּעְ'רִי קֶנְג אוּזְבֶּקְנִינְג אוּצְ'מַס אִימוֹניִ,  אֶרְקִין, יוֹשׁ אַבְלוֹדְלַאר סֶנְגָה זוּר קָאנוֹט!  אִיסְתִיקְלוֹל מַשְׁיָלִי, טִינְצְ'לִיק פּוֹסְבּוֹנִי,  חַלְקְסֶבַר, אוֹנָה יוּרְט, מַנְגוּ בּוּל אוֹבּוֹד!    (נַקַרוֹט) | Serquyosh, hur o`lkam, elga baxt, najot,  Sen o`zing do`stlarga yo`ldosh, mehribon!  Yashnagay to abad ilmu fan, ijod,  Shuhrating porlasin toki bor jahon!    Naqarot:  Oltin bu vodiylar – jon O`zbekiston,  Ajdodlar mardona ruhi senga yor!  Ulug` xalq qudrati jo`sh urgan zamon,  Olamni mahliyo aylagan diyor!    Bag`ri keng o`zbekning o`chmas iymoni,  Erkin, yosh avlodlar senga zo`r qanot!  Istiqlol mash'ali, tinchlik posboni,  Xalqsevar, ona yurt, mangu bo`l obod!    (Naqarot) |
ראו גם

דגל אוזבקיסטן
סמל אוזבקיסטן
הערות שוליים

1 2  The Government portal of the Republic of Uzbekistan, The State symbols, The Government portal of the Republic of Uzbekistan, ‏15/1/2018
| --- | --- |
בקרת זהויות :  MusicBrainz work: 59d5b8a0-3c51-4adc-b972-d22e9de72f15
לוח הכפל

במתמטיקה, לוח הכפל הוא טבלה המציגה את תוצאות פעולת הכפל של מספרים קטנים.
שימוש בטבלת לוח כפל מ-1 עד 11
לוח הכפל העשרוני נלמד בבתי הספר היסודיים ברחבי העולם באמצעות שינון. בבתי הספר היסודיים בישראל נהוג לשנן את תוצאות פעולות הכפל של המספרים 1 עד 10, בעוד שמדינות אחרות מרחיבות את טווח המספרים מ-1 עד 11 או מ-1 עד 12.
היסטוריה

לוח הכפל העתיק ביותר שנמצא התגלה בבבל ותוארך כבן 4,000 שנים. עם זאת, לוח הכפל ההוא לא היה לוח כפל עשרוני. לוח הכפל העשרוני העתיק ביותר שנמצא התגלה בסין ונכתב על רצועות במבוק בסביבות שנת 305 לפנה"ס, במהלך תקופת המדינות הלוחמות בסין.
לעיתים, מיוחס לוח הכפל למתמטיקאי היווני הקדום פיתגורס (570–495 לפנה"ס). בשל כך, בשפות רבות נקרא לוח הכפל "לוח פיתגורס" (למשל בצרפתית, איטלקית ורוסית). לוח הכפל היווני העתיק ביותר שנמצא נכתב על לוח שעווה, תוארך למאה הראשונה לספירה, ונמצא כיום במוזיאון הבריטי.
לוח הכפל בטבלאות שונות

במדינות רבות נהוג לשנן את לוח הכפל בבתי הספר היסודיים באופן הבא:
| 0 | 1 | 2 | 3 | 4 |
| --- | --- | --- | --- | --- |
|  כפולות של 1  1 × 1 = 1  2 × 1 = 2  3 × 1 = 3  4 × 1 = 4  5 × 1 = 5  6 × 1 = 6  7 × 1 = 7  8 × 1 = 8  9 × 1 = 9  10 × 1 = 10  |  כפולות של 2  1 × 2 = 2  2 × 2 = 4  3 × 2 = 6  4 × 2 = 8  5 × 2 = 10  6 × 2 = 12  7 × 2 = 14  8 × 2 = 16  9 × 2 = 18  10 × 2 = 20  |  כפולות של 3  1 × 3 = 3  2 × 3 = 6  3 × 3 = 9  4 × 3 = 12  5 × 3 = 15  6 × 3 = 18  7 × 3 = 21  8 × 3 = 24  9 × 3 = 27  10 × 3 = 30  |  כפולות של 4  1 × 4 = 4  2 × 4 = 8  3 × 4 = 12  4 × 4 = 16  5 × 4 = 20  6 × 4 = 24  7 × 4 = 28  8 × 4 = 32  9 × 4 = 36  10 × 4 = 40  |  כפולות של 5  1 × 5 = 5  2 × 5 = 10  3 × 5 = 15  4 × 5 = 20  5 × 5 = 25  6 × 5 = 30  7 × 5 = 35  8 × 5 = 40  9 × 5 = 45  10 × 5 = 50  |
|  כפולות של 6  1 × 6 = 6  2 × 6 = 12  3 × 6 = 18  4 × 6 = 24  5 × 6 = 30  6 × 6 = 36  7 × 6 = 42  8 × 6 = 48  9 × 6 = 54  10 × 6 = 60  |  כפולות של 7  1 × 7 = 7  2 × 7 = 14  3 × 7 = 21  4 × 7 = 28  5 × 7 = 35  6 × 7 = 42  7 × 7 = 49  8 × 7 = 56  9 × 7 = 63  10 × 7 = 70  |  כפולות של 8  1 × 8 = 8  2 × 8 = 16  3 × 8 = 24  4 × 8 = 32  5 × 8 = 40  6 × 8 = 48  7 × 8 = 56  8 × 8 = 64  9 × 8 = 72  10 × 8 = 80  |  כפולות של 9  1 × 9 = 9  2 × 9 = 18  3 × 9 = 27  4 × 9 = 36  5 × 9 = 45  6 × 9 = 54  7 × 9 = 63  8 × 9 = 72  9 × 9 = 81  10 × 9 = 90  |  כפולות של 10  1 × 10 = 10  2 × 10 = 20  3 × 10 = 30  4 × 10 = 40  5 × 10 = 50  6 × 10 = 60  7 × 10 = 70  8 × 10 = 80  9 × 10 = 90  10 × 10 = 100  |
לוח הכפל בטבלה אחת

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| *   | 1   | 2   | 3   | 4   | 5   | 6   | 7   | 8   | 9   | 10   | 11   | 12   |
| 1   | 1   | 2   | 3   | 4   | 5   | 6   | 7   | 8   | 9   | 10   | 11   | 12   |
| 2   | 2   | 4   | 6   | 8   | 10   | 12   | 14   | 16   | 18   | 20   | 22   | 24   |
| 3   | 3   | 6   | 9   | 12   | 15   | 18   | 21   | 24   | 27   | 30   | 33   | 36   |
| 4   | 4   | 8   | 12   | 16   | 20   | 24   | 28   | 32   | 36   | 40   | 44   | 48   |
| 5   | 5   | 10   | 15   | 20   | 25   | 30   | 35   | 40   | 45   | 50   | 55   | 60   |
| 6   | 6   | 12   | 18   | 24   | 30   | 36   | 42   | 48   | 54   | 60   | 66   | 72   |
| 7   | 7   | 14   | 21   | 28   | 35   | 42   | 49   | 56   | 63   | 70   | 77   | 84   |
| 8   | 8   | 16   | 24   | 32   | 40   | 48   | 56   | 64   | 72   | 80   | 88   | 96   |
| 9   | 9   | 18   | 27   | 36   | 45   | 54   | 63   | 72   | 81   | 90   | 99   | 108   |
| 10   | 10   | 20   | 30   | 40   | 50   | 60   | 70   | 80   | 90   | 100   | 110   | 120   |
| 11   | 11   | 22   | 33   | 44   | 55   | 66   | 77   | 88   | 99   | 110   | 121   | 132   |
| 12   | 12   | 24   | 36   | 48   | 60   | 72   | 84   | 96   | 108   | 120   | 132   | 144 |
כדי למצוא את תוצאת הכפל של שני מספרים יש לאתר עמודה ושורה מתאימות.
ישנן גם טבלאות חלקיות מדורגות. בגלל הקומוטטיביות של פעולת הכפל הטבלאות החלקיות מספיקות לכל ההצטלבויות האפשריות בין 1 ל-10 או בין 1 ל-12.